Yelawolf

Michael Wayne Atha, esinejanimega Yelawolf (30. detsember 1979 Gadsden, Alabama) on Ameerika räppar. Tal on leping plaadifirmaga Interscope Records.http://www.shockmansion.com/2010/02/05/shock-mansion-interviews-yelawolf/

Elulugu
Yelawolf on sündinud Alabama osariigis Gadsdenis. Ta veetis suure osa lapsepõlvest USA lõunaosas, muu hulgas Baton Rouge'is Louisianas, Atlantas Georgias ja Antiochis Tennessees. Atha on pooleldi valge ja pooleldi tšerokii ning tema esinejanimi Yelawolf tuleb tema indiaani juurtest. Yelawolf on innukas rulataja, ta on proovinud ka elukutseliseks rulatajaks saada, kuid pidi sellest plaanist vigastuse tõttu loobuma. Yelawolf hakkas iseseisvalt muusikat välja andma 2007. aastal. Tal oli 2007. aastal lühikest aega ka leping plaadifirmaga Columbia Records. 

Yelawolf tegi 2009. aastal kaasa Slim Thugi albumis "Boss of All Bosses" ja Juelz Santanase esiksinglis "Mixin' Up the Medicine" (albumilt "Born to Lose, Built to Win"). 2010. aastal osales ta loo "Down This Road" tegemisel. Lugu ilmus Bizarre'i kolmandal stuudioalbumil "Friday Night at St. Andrews". Lisaks tegi ta kaasa Big Boi esimese sooloalbumi "Sir Lucious Left Foot: The Son of Chico Dusty" loos "You Ain't No DJ", mille produtseeris André 3000.

Tema kõige äsjasem ilmumine on Paul Walli viienda stuudioalbumi "Heart of a Champion" loos "Live It", kus teevad kaasa ka Jay Electronica ja Raekwon ning mille on produtseerinud Travis Barker.
Yelawolf kinnitas 2010. aastal, et tal on leping plaadifirmaga Interscope Recordsi. Ta teatas, et töötab oma debüütalbumi kallal ja sooviks teha koostööd Eminemiga.

Albumid
 Stuudioalbumid 
 "CreekWater", 2005
 "Radioactive", 2011http://www.metacritic.com/music/radioactive/yelawolf/critic-reviews
 "Love Story", 2015http://www.metacritic.com/music/love-story/yelawolf/details
 "Trial by Fire", 2017https://hiphopdx.com/reviews/id.3007/title.review-yelawolf-comes-out-of-his-trial-by-fire-almost-unscathed

 Koostöö 
 "Shady XV", 2014https://pitchfork.com/reviews/albums/20036-various-artists-shady-xv/

EP-d 
 "Arena Rap", 2008https://rateyourmusic.com/release/ep/yelawolf/arena_rap_ep/
 "Trunk Muzik 0-60", 2010https://mixtapemonkey.com/92/yelawolf-trunk-muzik
 "The Slumdon Bridge" (koos Ed Sheeraniga), 2012https://allhiphop.com/2012/02/21/mixtape-review-yelawolf-ed-sheerans-slumdon-bridge-ep/
 "Psycho White" (koos Travis Barkeriga), 2012

Mixtape’id 
 "Pissin' in a Barrel of Beez", 2007https://musicbrainz.org/release/d705e984-f501-4550-9dd2-a4d292c57154
 "Ball of Flames: The Ballad of Slick Rick E. Bobby", 2007https://mixtapemonkey.com/100/yelawolf-ball-of-flames-the-ballad-of-slick-rick-e-bobby
 "Stereo", 2008
 "Trunk Muzik", 2010
 "Heart of Dixie", 2012
 "Trunk Muzik Returns", 2013https://mixtapemonkey.com/576/yelawolf-trunk-muzik-returns
 "Black Fall" (koos DJ Pauliga), 2013https://mixtapemonkey.com/810/yelawolf-dj-paul-black-fall-ep
 "Hotel", 2016http://www.xxlmag.com/news/2016/10/yelawolf-hotel-ep/

 Viited 

 Välislingid 
 Ametlik koduleht

Kategooria:Ameerika Ühendriikide räpparid